# Vulpellac, Fonteta i Peratallada

Vulpellac, Fonteta i Peratallada, oficialment i impròpiament Forallac, és un municipi de la comarca del Baix Empordà, que es constituí formalment el 10 de març del 1977 fruit de la unió dels termes municipals de Fonteta, Peratallada i Vulpellac.
El terme s'estén per la plana de l'Empordà en bona part de la conca del Daró fins al veïnat de Fitor, al massís de les Gavarres. Encara que cada nucli conserva el seu edifici municipal, la seu administrativa roman a Vulpellac, on el 1998 es va inaugurar la nova casa de la vila.

## Topònim no normatiu

El nom del nou municipi sorgeix a partir de la combinació (un mot creuat) del nom dels tres nuclis agregats, segons van acordar els responsables municipals que van promoure l'agregació. Forallac pren la primera, la segona i la tercera síl·laba de Fonteta, Peratallada i Vulpellac, després de col·locar els seus noms per ordre alfabètic. Aquesta solució, però, no agrada als toponimistes. L'Institut d'Estudis Catalans ha defensat sempre la forma Vulpellac, Fonteta i Peratallada. Les raons per a la creació de la forma Forallac rauen en la voluntat del consistori municipal de simplificar-ne el nom, sense que hi hagi tradició moderna, malgrat que el municipi es compongui de tres topònims.

## Geografia

* Llista de topònims de Vulpellac, Fonteta i Peratallada (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
| Entitat de població | Habitants (2023) |
| Vulpellac | 944 |
| el Puig de Sant Ramon | 529 |
| Peratallada | 452 |
| Fonteta | 291 |
| la Bordeta | 224 |
| Santa Susanna de Peralta | 78 |
| Sant Climent de Peralta | 71 |
| Canapost | 68 |
| Peratallada | |
| Fonteta | |
| Vulpellac | |
| Font: Idescat ||

## Llocs d'interès

* Els Clots de Sant Julià.
* El Forn Gran de Fonteta, antic forn de calç.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 143 | 160 | 138 | 601 | 1.499 | 1.973 | 1.728 | 1.740 | 1.621 | 1.612 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.554 | 1.393 | 1.436 | 1.400 | 1.367 | 1.385 | 1.524 | 1.554 | 1.527 | 1.527 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.633 | 1.642 | 1.650 | 1.683 | 1.746 | 1.746 | 1.740 | 1.749 | 1.721 | 1.729 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 1.723 | 1.713 | 1.695 | 1.765 | 1.766 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Economia

El viver d'empreses i centre de negocis Nexes és un equipament promogut per l'Ajuntament de Vulpellac, Fonteta i Peratallada amb l'objectiu de dinamitzar el teixit econòmic local i afavorir la creació, el desenvolupament i la consolidació d'activitats empresarials i industrials.
El 2012, l'ajuntament de Vulpellac, Fonteta i Peratallada va aprovar un projecte de construcció d'una planta tractaments de residus, anomenat ecoparc, que recolliria 100.000 tones de residus l'any i ocuparia 16000 m² a les proximitats de les pedreres ibèriques dels Clots de Sant Julià, El 13 de gener de 2013, la plataforma «Salvem Vulpellac, Fonteta i Peratallada» va organitzar una primera protesta en la que van participar unes 250 persones. i una segona el 10 de març amb la participació d'unes quatre-centes persones.

## Referències

* ↑ «Topònims oficials no normatius». Optimot.
* ↑ Rabella i Ribas, Joan Anton «Presentació del Nomenclàtor oficial de Toponímia Major de Catalunya» (pdf). Estudis Romànics, 2003, pàg. 266. ISSN: 0211-8572.
* ↑ Masanés, Cristina «De Bruixes i picapedrers». Sàpiens [Barcelona], núm. 80, 6-2009, p. 64. ISSN: 1695-2014.
* ↑ Trillas, Joan «La memòria recuperada». El Punt Avui, 12-03-2017, pàg. 25.
* ↑ «L'Ajuntament de Forallac preveu que el viver d´empreses aculli 24 companyies». Diari de Girona, 22-11-2008.
* ↑ Barrau Salmerón, 2011, p. 4.
* ↑ Ctb «ICV reclama que s'aturi el projecte de la planta de residus de Forallac». Diari de Girona, 05-02-2013 [Consulta: 15 febrer 2013].
* ↑ Vilà, Dani «Protesta contra la futura planta de residus a Forallac». El Punt Avui, 14-01-2013.
* ↑ Camps i Linnell, Jordi «400 persones protesten contra la futura planta de residus a Forallac». El Punt Avui, 11-03-2013.

## Bibliografia

Barrau Salmerón, Manel. Planta de Tractament i Valorització de Residus. Forallac. Departament de Territori i Sostenibilitat. Informació pública, 2011.

## Enllaços externs

* Lloc web oficial de l'Ajuntament
* Lloc web oficial del Viver d'Empreses NEXES, promogut per l'Ajuntament de Forallac
* Informació de la Generalitat de Catalunya
* Informació de l'Institut d'Estadística de Catalunya
* Blog informatiu sobre la macro-planta de residus aprovada per l'ajuntament de Forallac